Anauchidas z Élidy

Anauchidas (Anauchidas) bol v starovekom Grécku dvojnásobný olympijský víťaz v zápasení.Pausanias, Periégésis tés Hellados, 6,14,11.

Anauchidas, syn Filya z Élidy, dosiahol na hrách v Olympii dve víťazstvá v zápasení. Prvý olympijský veniec získal ešte ako dorastenec a neskôr si v tejto disciplíne vybojoval víťazstvo i medzi mužmi. Dátumy týchto hier sú neznáme. Zápasenie (palé) sa podobalo nášmu „grécko-rímskemu"; aby súťažiaci dosiahol víťazstvo, musel súpera trikrát zvaliť na zem, takže sa jej dotkol kolenom, alebo ho prinútiť, aby sa vzdal. Súperi sa od prvého až do posledného kola určovali žrebom a zápasili vylučovacím systémom.

Staroveký grécky cestovateľ a spisovateľ Pausanias zaznamenal, že sochu Anauchida videl v posvätnom okrsku olympijskej Altidy. Autora jeho sochy a kedy sa olympijských hier zúčastnil, nezistil.  

 Referencie a bibliografia 

 Pozri aj 
 Zoznam olympijských víťazov staroveku

Kategória:Starovekí športovci z Élidy
Kategória:Víťazi starovekých olympijských hier v zápasení